La Policia Local imposa 225 sancions per no respectar l'estat d'alarma durant la Setmana Santa
14 abril 2020

## La Policia Local imposa 225 sancions per no respectar l'estat d'alarma durant la Setmana Santa14 abril 2020Última actualització: 14 juliol 2025

![](../gestion/img/_AO_9910-copia.jpg)  
  

Seguint les indicacions del comandament únic del Ministeri de l'Interior, des del passat dijous Sant la Policia Local va incrementar l'esforç que es realitza durant aquests dies juntament amb altres cossos i forces de seguretat de l'Estat per assegurar que no es produïen desplaçaments innecessaris ni a segones residències amb motiu de la Setmana Santa.

La campanya es va saldar amb un total de 225 sancions a persones que no van poder justificar els seus desplaçaments a peu o amb vehicle particular tal com indiquen les obligacions que comporta l'estat d'alarma.

En total es van realitzar més de 100 controls en diverses parts de la ciutat i la platja on es va comprovar la documentació i procedència de 3.696 vehicles i de 4.177 persones.

[Twittear](https://twitter.com/share)